D amssu aseklan i d-ibanen deg tsekla tagriqit d tyunanit ɣef yifassen n ifelsafiyen imeqranen am “Platon” deg wayen i wumi isemma “Amaḍal amitali”. Tazamulit d asenfali ɣef tektiwin n umdan s wudem arusrid, d assaɣ yellan ger timant n umdan d tɣawsiwin. Tazamulit ur tessemras ara tamedyazt i usenfali ɣef lemɛani, d yiḥulfan, maca tesseqnaɛ s uwehhi anefsani deg usugen asefran s useqdec n uzamul. Iban-d tisem n tzamulit deg useggas n 1870 deg tmurt n Fransa.